Slika, ki vsebuje besede besedilo, posnetek zaslona, logotip, pisava

Vsebina, ustvarjena z umetno inteligenco, morda ni pravilna.

Številka: 430-0004/2025  
Datum: 14. 2. 2025

Na podlagi 4. in 4. a člena Zakona o medijih (Uradni list RS, št. 110/06 – uradno prečiščeno besedilo, 36/08 – ZPOmK-1, 77/10 – ZSFCJA, 90/10 – odl. US, 87/11 – ZAvMS, 47/12, 47/15 – ZZSDT, 22/16, 39/16, 45/19– odl. US, 67/19 – odl. US in 82/21), 104. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22– ZZNŠPP), Uredbe o izvedbi rednega letnega javnega razpisa za sofinanciranje ustvarjanja programskih vsebin medijev (Uradni list RS, št. 78/06, 4/11 in 8/12, v nadaljevanju: Uredba), Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16), Statuta Občine Dravograd (Uradni list RS, št. 8/20 – UPB4 in 106/23), Odloka o proračunu Občine Dravograd za leto 2025 (Uradni list RS, št.108/24) in sklepa župana, št. 430-0004/2025 z dne 14. 2. 2025, Občina Dravograd objavlja

**javni razpis   
za sofinanciranje programskih vsebin lokalnih in regionalnih medijev za leto 2025**

(v nadaljevanju: razpis)

1. **PREDMET RAZPISA**

Predmet razpisa je sofinanciranje ustvarjanja in posredovanja programskih vsebin televizijskih programov lokalnih in regionalnih televizij, spletnih in radijskih medijev za leto 2025, ki pokrivajo lokalno dogajanje v občini Dravograd.

Namen javnega razpisa je finančna podpora raznolikim programskim vsebinam regionalnih in lokalnih televizijskih programov, spletnih in radijskih medijev, ki ustvarjajo ter posredujejo programske vsebine po 4. členu Zakona o medijih in širijo relevantne informacije ter vsebine o lokalnem dogajanju v občini Dravograd.

Cilj razpisa je zagotoviti informativne, relevantne, uravnotežene in verodostojne programske vsebine o lokalnem dogajanju v občini Dravograd.

Predmet sofinanciranja je ustvarjanje in posredovanje naslednjih programskih vsebin:

* informativnih,
* kulturnih,
* izobraževalnih,
* znanstvenih,
* športnih,
* otroških in mladinskih vsebin,
* drugih relevantnih vsebin iz lokalnega okolja občine.

Predmet sofinanciranja programskih vsebin medijev niso komercialne vsebine in vsebine, ki niso relevantne za občane Dravograda.

Predmet sofinanciranja televizijskega medija niso zabavne programske vsebine in vsebine, pri katerih glasbeni vložki presegajo 20 % celotne dolžine oddaje.

Razpis ni namenjen sofinanciranju vzpostavitve ali delovanja medija.

Programske vsebine, ki jih bo v letu 2025 sofinancirala Občina Dravograd so:

* dogodki v središču Dravograda in po krajevnih skupnostih,
* informativne vsebine občine, vezane na njen razvoj in novosti na področjih okolja, prometa, infrastrukture, gospodarstva, družbenih dejavnosti in civilne zaščite,
* lokalno dogajanje v povezavi z javnimi zavodi in društvi, ki delujejo v občini Dravograd.

Prednost imajo dogodki v organizaciji občine tekom celotnega leta, o katerih občina medij vnaprej pisno obvesti.

Programske vsebine se sofinancirajo do višine največ 50 % upravičenih stroškov finančne konstrukcije prijavljenega letnega programa, pri čemer je lahko iz vseh javnih virov sofinanciranih največ 50 % upravičenih stroškov programa.

Upravičeni stroški so v skladu s 5. odstavkom 6. člena Uredbe stroški, ki so potrebni izključno za nastanek programske vsebine v radiodifuznem in digitalnem okolju.

Upravičeni stroški so:

* stroški delavcev, neposredno povezanih z izvedbo prijavljenega programa (fotografi, snemalno osebje, voditelji, avtorji prispevkov, oblikovalci itd.), pri čemer se štejejo ure dela, ko je zaposleni izvajal delo, namenjeno prijavljenemu programu;
* materialni stroški, povezani s prijavljenim programom (najem ali nakup opreme za program, rekvizitov, tehnike oz. scenske opreme, materiala ali storitev, potni stroški, stroški maske, kustumografije itd.).

Med upravičene stroške ne spadajo:

* stroški promocije,
* stroški telekomunikacijskih storitev,
* stroški nakupa ali najema osnovnih sredstev in investicijskega vlaganja (snemalna in računalniška oprema),
* stroški nadomestil za varstvo avtorskih ali z njimi povezanih pravic,
* režijski stroški (npr.: stroški finančnih, računovodskih storitev, administracije, amortizacije),
* drugi stroški, ki niso neposredno povezani s prijavljenim programom,
* davek na dodano vrednost za davčne zavezance po zakonu, ki ureja davek na dodano vrednost.

V finančni konstrukciji programa ne smejo biti navedeni neupravičeni stroški. Če

jih prijavitelj navede, komisija pri vrednotenju prijave upošteva samo finančno konstrukcijo,

zmanjšano za neupravičene stroške.

Z razpisom se sofinancira programske vsebine lokalnih in regionalnih medijev za leto 2025 do višine 38.500,00 EUR. Razpis je razdeljen na 4 (štiri) vsebinske sklope z okvirnimi razpisnimi vrednostmi, ki so opredeljeni v nadaljevanju.

Sredstva so zagotovljena z Odlokom o proračunu Občine Dravograd za leto 2025 (Uradni list RS, št. 108/24) na proračunski postavki: 5018002 - Programi lokalnih in regionalnih televizij.

Sofinancirani so programi, ki so predmet razpisa, in so izvedeni v obdobju od 1. 1. 2025 do 31. 12. 2025.

1. **UPRAVIČENCI**

**SKLOP 1: LOKALNA TELEVIZIJA**

Upravičenci razpisa so izdajatelji televizijskih vsebin s sedežem v občini Dravograd, ki so vpisani v razvid medijev pri Ministrstvu za kulturo Republike Slovenije ter delujejo že vsaj 1 (eno) leto.

Okvirna razpisna vrednost znaša do 21.500,00 eur.

**SKLOP 2: REGIONALNA TELEVIZIJA**

Upravičenci razpisa so izdajatelji televizijskih vsebin s sedežem v koroški statistični regiji, ki pokrivajo lokalno dogajanje v občini, in so vpisani v razvid medijev pri Ministrstvu za kulturo Republike Slovenije ter delujejo že vsaj 1 (eno) leto.

Okvirna razpisna vrednost znaša do 14.000,00 eur.

**SKLOP 3: LOKALNI IN REGIONALNI SPLETNI MEDIJI**

Upravičenci razpisa so koroški izdajatelji spletnih vsebin, ki pokrivajo lokalno dogajanje v občini in so vpisani v razvid medijev pri Ministrstvu za kulturo Republike Slovenije ter delujejo že vsaj 1 (eno) leto.

Okvirna razpisna vrednost znaša do 1.500,00 eur.

**SKLOP 4: REGIONALNI RADIJSKI MEDIJI**

Upravičenci razpisa so koroški izdajatelji radijskih vsebin, ki pokrivajo lokalno dogajanje v občini in so vpisani v razvid medijev pri Ministrstvu za kulturo Republike Slovenije ter delujejo že vsaj 1 (eno) leto. Pogoj za sofinanciranje je izvedba vsaj enega terenskega oddajanja v lokalnem okolju v letu 2025.

Okvirna razpisna vrednost znaša do 1.500,00 eur.

Upravičenci morajo izpolnjevati še naslednje pogoje:

* imajo poravnane vse pogodbene in finančne obveznosti do občine Dravograd in države,
* niso izdajatelji, ki so v postopku prenehanja, likvidacije, prisilne poravnave ali stečaju,
* imajo zagotovljene osnovne materialne, prostorske, kadrovske in organizacijske pogoje za uresničitev prijavljenega programa,
* s prijavljenim programom ne kandidirajo na nobenem drugem razpisu ali pozivu občine,
* prijavljeni programi oz. dejavnosti niso dvojno financirani iz kakršnih koli drugih javnih sredstev (državna sredstva, EU sredstva).

Upravičenci morajo izpolnjevati zgoraj navedene pogoje na dan objave javnega razpisa.

1. **ODDAJA PRIJAVE**

Razpis je objavljen v Uradnem listu Republike Slovenije in na spletni strani Občine Dravograd (<https://www.dravograd.si/>) pod zavihkom javni razpisi. Razpisna dokumentacija je na voljo od vključno prvega dneva razpisnega roka. Prijavitelji si lahko razpisno dokumentacijo natisnejo prek spletne strani ali jo dvignejo pri vložišču Občine Dravograd na naslovu Trg 4. julija 7, 2370 v času uradnih ur.

Prijavitelji lahko prijavo oddajo od vključno 24. 2. 2025 do vključno 31. 3. 2025 na dva načina:

1. Priporočeno po pošti, na naslov Občina Dravograd, Trg 4. julija 7, 2370 Dravograd. Šteje se, da je prijava pravočasna, če je oddana na pošto zadnji dan razpisnega roka.
2. Osebno pri vložišču na naslovu Občina Dravograd, Trg 4. julija 7, 2370 Dravograd v času uradnih ur. Uradne ure so v ponedeljek od 8. do 14. ure; v sredo, od 8. do 12. ure in od 14. do 16. ure ter v petek od 8. do 12. ure.

Kot pravilne se bodo štele prijave, prispele pravočasno na zgoraj opisana načina. Za pravočasne se bodo štele vloge, ki bodo predložene do roka. Popolna bo tista prijava, ki bo vsebovala vse zahtevane sestavine in priloge iz razpisa in razpisne dokumentacije ter bo posredovana izključno na predpisanih obrazcih.

Prijava mora biti v slovenskem jeziku in oddana v zaprti kuverti s pripisom: »Ne odpiraj – javni razpis za sofinanciranje programskih vsebin lokalnih in regionalnih medijev za leto 2025«, pri čemer se priporoča uporaba predloge kuverte, ki je del razpisne dokumentacije in jo prijavitelj izpolni in nalepi na kuverto. Prijavitelj lahko prijavi samo 1 (en) program oz. odda samo 1 (eno) prijavo.

Prijavitelji z oddajo prijave sprejemajo vse pogoje in merila javnega razpisa in soglašajo z vzorcem pogodbe, zato prijavi ni potrebno priložiti parafirane pogodbe. S prijavo na razpis prijavitelj dovoljuje objavo in obdelavo osebnih podatkov z namenom vodenja razpisa, objavo prejemnikov sredstev na občinski spletni strani in za statistične namene v skladu z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

Tričlanska komisija za odpiranje vlog bo pravočasno dostavljene in pravilno označene prijave odprla v osmih dneh po poteku razpisnega roka po vrstnem redu prispetja, odpiranje ne bo javno in bo potekalo od 1. 4. 2025 do 8. 4. 2025. Komisija za odpiranje vlog bo za vsako vlogo ugotovila, ali je popolna glede na razpisne pogoje.

Prijavitelji z oddajo prijave na razpis dovoljujejo komisiji, da v primeru dvoma pred morebitnim pozivom k dopolnitvi, pridobi javno dostopne podatke o prijavitelju in jih upošteva v procesu vrednotenja prijave. Prijavitelji pravočasnih, vendar nepopolnih ali nejasnih prijav, bodo pozvani, da prijavo dopolnijo v roku petih dni.

Prepozne, nepopolne prijave, ki ne bodo dopolnjene v roku oz. bo dopolnitev neustrezna, in prijave, ki jih ne bo oddala upravičena oseba, bodo s sklepom zavržene.

Petčlanska strokovna komisija za vrednotenje vlog, imenovana s sklepom župana, bo popolne vloge ovrednotila na podlagi pogojev in razpisnih meril. Komisija bo na podlagi doseženih točk in razpoložljivosti sredstev izdelala predlog prejemnikov sredstev in ga predložila pristojnemu organu občinske uprave. Vrednost točke je izračunana na podlagi vseh podeljenih točk in razpoložljivih sredstev razpisa in navzgor omejena z do 50 % odhodkov finančne konstrukcije programa. V primeru, da sicer formalno popolna prijava, ne bo imela vseh vsebinskih podatkov, potrebnih za dodeljevanje točk, bo komisija pri merilu, kjer ne bo podatka, prijavitelju dodelila 0 (nič) točk.

Prijavitelji bodo o rezultatih razpisa obveščeni najkasneje v šestdesetih dneh od formalne popolnosti vlog.

1. **MERILA**

Ocenjuje se program minulega leta, pri čemer **je pogoj, da je prijavljen program najmanj v obsegu, kot je bil program minulega leta.**

Skladno s smiselnimi določbami 10. člena Uredbe in razpisnimi merili se v postopku izbire med predlaganimi programi upoštevajo naslednja merila:

* 1. **zagotavljanje rednega in objektivnega poročanja ter uresničevanje pravice do javnega obveščanja občanov** (do 8 točk);

|  |  |  |  |
| --- | --- | --- | --- |
|  | Izpolnjuje merilo. (4 točke) | Ne izpolnjuje merila.  (0 točk) | Skupaj točke: |
| Program je dostopen v okviru programske sheme vsaj 1 operaterja, na radijski postaji oz. na spletu. |  |  |  |
| Ustvarjalci programske vsebine redno in objektivno poročajo o lokalnem dogajanju. |  |  |  |
|  |  |  |  |

* 1. **kakovost, izvirnost, komunikativnost in aktualnost avtorske obravnave za raznolik razvoj medijske krajine** (do 8 točk);

Pri tem merilu se vrednotijo štirje elementi merila, vsak z do dve točki. 1 točka pri posameznem elementu pomeni, da program ta element delno izpolnjuje, 2 točki pa, da ta element v celoti izpolnjuje. 0 točk se dodeli, če program elementa ne izpolnjuje.

1. *Element kakovost se* nanaša na: profesionalno novinarsko delo, povezano z znanjem novinarskega žanra, poglobljenim posredovanjem tematike v zbornem jeziku in predstavljanjem tematike z več zornih kotov.
2. *Element izvirnost* se nanaša na: na inovativen pristop, ki ga novinar razvije za posredovanje prijavljene programske vsebine na nivoju načina predstavitve, razvoja žanrov, načinov pripovedovanja in uporabe tehničnih orodij.
3. *Element aktualnost* se nanaša na: relevantnost družbenih vsebin za občane, na pomembnejše teme oz. teme, ki so v medijih slabo zastopane.
4. *Element komunikativnost* se nanaša učinkovitost nagovarjanja občinstva, da razumljivo predstavi vsebino, možnosti postopanja in iskanja morebitnih rešitev.

|  |  |  |  |  |
| --- | --- | --- | --- | --- |
|  | Dobro.  (2 točke) | Zadovoljivo.  (1 točke) | Ne izpolnjuje merila.  (0 točk) | Skupaj točke: |
| Kakovost novinarskega dela. |  |  |  |  |
| Izvirnost novinarskega dela. |  |  |  |  |
| Aktualnost avtorske obravnave. |  |  |  |  |
| Komunikativnost novinarskega dela. |  |  |  |  |
|  |  |  |  |  |

* 1. **pomen programa za razvoj lokalne skupnosti in regije;**

Pri tem merilu je možnih pri sklopu a) in c) največ 24 točk in pri sklopu b) 16 točk, ocenjuje se:

* spremljanje, objavljanje in informiranje o pomembnejših temah lokalnega oz. regijskega pomena.

Kot pomembnejše teme štejejo informacije o razvojnem načrtovanju, sodelovanju, sprejemanju proračuna, strategij in drugih dokumentov, informacije, ki neposredno ali posredno vplivajo na življenje občanov, dvigujejo kakovost življenja v občini (npr.: kulturni dogodki) in predstavljajo za občane nove rešitve itd.

1. **TELEVIZIJA**

V sklopu a) je možnih skupaj 24 točk.

|  |  |  |  |  |
| --- | --- | --- | --- | --- |
|  | Do 10 (2 točki). | Od 11 do 20 (4 točke). | Več kot 21 (8 točk). | Skupaj točke: |
| Število televizijskih prispevkov o lokalnem dogajanju (krajši od 10 minut). |  |  |  |  |
|  | Do 5 (2 točki). | Od 6 do 10 (4 točke). | Več kot 11 (8 točk). |  |
| Število televizijskih prispevkov o lokalnem dogajanju (od 10 minut do 20 minut). |  |  |  |  |
|  | Vsaj 1 (2 točki). | 2 (4 točke). | 3 ali več (8 točk). |  |
| Oddaja, posvečena lokalnemu dogajanju (20 minut ali več). |  |  |  |  |
|  |  |  |  |  |

1. **SPLETNI MEDIJI**

V sklopu b) je možnih skupaj 16 točk.

|  |  |  |  |  |
| --- | --- | --- | --- | --- |
|  | Do 10 (2 točki). | Od 11 do 20 (4 točke). | Več kot 21 (8 točk). | Skupaj točke: |
| Število spletnih novic o lokalnem dogajanju. |  |  |  |  |
|  | Do 5 (2 točki). | Od 6 do 10 (4 točke). | Več kot 11 (8 točk). |  |
| Število poglobljenih tematik  (daljše novice, intervjuji). |  |  |  |  |
|  |  |  |  |  |

1. **RADIO**

|  |  |  |  |  |
| --- | --- | --- | --- | --- |
|  | Do 10 (2 točki). | Od 11 do 20 (4 točke). | Več kot 21 (8 točk). | Skupaj točke: |
| Število radijskih prispevkov o lokalnem dogajanju (krajši od 4 minut). |  |  |  |  |
|  | Do 5 (2 točki). | Od 6 do 10 (4 točke). | Več kot 11 (8 točk). |  |
| Število radijskih prispevkov o lokalnem dogajanju (od 4 do 19 minut). |  |  |  |  |
|  | Vsaj 1 (2 točki). | 2 (4 točke). | 3 ali več (8 točk). |  |
| Oddaja, posvečena lokalnemu dogajanju (20 minut ali več). |  |  |  |  |
|  |  |  |  |  |

**4.4 zagotavljanje večjega zaposlovanja ali sklepanja pogodbenih razmerij z novinarji oziroma programskimi delavci, ki medij ustvarjajo** (do 4 točke)**;**

Merilo se nanaša na program, če ima medij zaradi programa:

|  |  |  |
| --- | --- | --- |
| 2 ali več rednih zaposlitev. | 2 točki |  |
| Vsaj 1 redno zaposlitev. | 1 točka |  |
| 1 ali več pogodbenih partnerjev. | 2 točki |  |
|  | SKUPAJ: |  |

Pri tem merilu je možno skupno zbrati največ 4 točke.

* 1. **zagotavljanje upoštevanja načela kulturne raznolikosti, uresničevanje enakih možnosti med spoloma, nediskriminatornosti in uveljavljanja strpnosti** (do 3 točke);

Merilo se nanaša na program.

|  |  |  |
| --- | --- | --- |
| Program, pri katerem je vključenih vsaj 40 % žensk, v kolikor v programu sodeluje več kot 1 oseba.  V primeru, da je v programu samo en sodelujoči, se merilo nanaša na celotni medij. | 1 točka |  |
| Program, pri katerem je zaposlen vsaj 1 invalid. | 1 točka |  |
| Program, pri katerem se spodbuja spoznavanje drugih skupnosti in strpnost.  V vsebinah so redno zastopane tudi ranljive skupine. | 1 točka |  |
|  | SKUPAJ: |  |

Pri tem merilu je možno skupno zbrati največ 3 točke.

V sklopih 1-2 in 4 je skupno možno zbrati 47 točk, v sklopu 3 pa 39 točk.

**5. PRAVNO VARSTVO**

Nepravočasne ali nepopolne prijave oz. prijave, katerih dopolnitev bo neustrezna ali prijave, ki jih ni vložila upravičena oseba, se bodo zavrgle s sklepom. Zoper sklep po Uredbi ni dopustna pritožba, možen pa je upravni spor.

Prijaviteljem se bodo o izbiri/ne izbiri vročile odločbe. Zoper odločbo je dopustna pritožba na župana Občine Dravograd. Odločitev župana je dokončna. Predmet pritožbe ne morejo biti postavljeni pogoji in merila razpisa.

Z izbranim prijaviteljem se bo po dokončnosti odločbe sklenila pogodba o sofinanciranju programov za leto 2025, kjer se bodo podrobneje opredelile pravice in dolžnosti obeh pogodbenih strank in način nadzora nad izvajanjem pogodbe.

1. **PRIJAVNI OBRAZCI**

Prijavitelj mora na razpis predložiti:

1. Izpolnjeno prijavo.
2. Izpolnjene razpisne obrazce. Obrazcev ni dovoljeno spreminjati, po potrebi se jih lahko razširi:

- Cilji prijavljenega programa.

- Predviden načrt dela za leto 2025.

- Finančna konstrukcija prijavljenega programa za leto 2025.

- Nosilec programa za leto 2025.

- Sodelujoči v programu za leto 2025.

- Reference medija.

- Poročilo o delu za leto 2024.

- Finančno poročilo za leto 2024.

- Nosilec programa za leto 2024.

- Sodelujoči v programu za leto 2024.

- Izjava.

3. Reference medija (ni obvezna priloga).

4. Reference nosilca programa (ni obvezna priloga).

5. Finančno poročilo za leto 2024 (kopija originala, oddanega na AJPES).

Vse priloge in kopije dokumentov morajo biti ožigosane in podpisane s strani zakonitega zastopnika. Če prijavitelj ne posluje z žigom, mora to posebej navesti.

1. **KONTAKTNA OSEBA**

Kontaktna oseba, pooblaščena za dajanje informacij v zvezi z razpisom, je Barbara Žlaus, ki jo lahko kontaktirate po telefonski številki: 02 87 23 571 oz. po elektronski pošti: [barbara.zlaus@dravograd.si](mailto:barbara.zlaus@dravograd.si).

Občina Dravograd

Župan

Anton Preksavec