

**OBČINA DRAVOGRAD**

Trg 4. julija 7, 2370 Dravograd, tel.: +386 2 872 35 60, faks: +386 2 872 35 74

[http://www.dravograd.si](http://www.dravograd.si/); e-mail: [obcina@dravograd.si](mailto:tajnistvo@dravograd.si)

Številka: 430-0004/2025  
Datum: 14. 2. 2025

**RAZPISNA DOKUMENTACIJA**

**ZA JAVNI RAZPIS ZA SOFINANCIRANJE PROGRAMSKIH VSEBIN LOKALNIH IN REGIONALNIH MEDIJEV ZA LETO 2025**

**VSEBINA RAZPISNE DOKUMENTACIJE**

Razpisna dokumentacija javnega razpisa za sofinanciranje programskih vsebin lokalnih in regionalnih medijev za leto 2025 (v nadaljevanju: razpis) vsebuje:

1. Povabilo k oddaji prijave.
2. Obseg storitev.
3. Splošni podatki o naročilu.
4. Navodila prijaviteljem za izdelavo prijave.
5. Dostava prijave na razpis.
6. Pravno obvestilo.
7. Pravno varstvo prijaviteljev.
8. Prijavni obrazci.
9. Pogodba.
10. Merila.

Občina Dravograd

Župan Anton Preksavec

1. **POVABILO K ODDAJI PRIJAVE**

V skladu z določili Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP, v nadaljevanju: ZUJIK), Zakona o medijih (Uradni list RS, št. 110/06– uradno prečiščeno besedilo, 36/08 – ZPOmK-1, 77/10 – ZSFCJA, 90/10– odl. US, 87/11 – ZAvMS, 47/12, 47/15 – ZZSDT, 22/16, 39/16, 45/19– odl. US, 67/19 – odl. US in 82/21, v nadaljevanju: Zmed) in nacionalnimi podzakonski akti na področju kulture ter medijev vabi Občina Dravograd zainteresirane izdajatelje lokalnih in regionalnih medijev, ki izpolnjujejo razpisne pogoje, k oddaji prijave. Prijavo je treba izdelati in oddati v skladu s temi navodili, razpisnimi pogoji in razpisno dokumentacijo. Javni razpis je objavljen na spletni strani občine in v Uradnem listu RS.

Pristojna oseba za dajanje informacij in pojasnil je Barbara Žlaus, ki jo lahko kontaktirate na telefonsko številko: 02 87 23 571 ali na e-naslov: [barbara.zlaus@dravograd.si](mailto:barbara.zlaus@dravograd.si).

1. **OBSEG STORITEV**

Obseg storitev je določen z javnim razpisom.

Način financiranja oz. nakazilo proračunskih sredstev s strani Občine Dravograd bo realizirano

v skladu s podpisano pogodbo s posameznim izvajalcem.

1. **SPLOŠNI PODATKI O NAROČILU**

Podatki so podrobneje navedeni v besedilu javnega razpisa.

1. **NAVODILO ZA IZDELAVO PRIJAVE**

Upravičenci za sofinanciranje po tem razpisu so:

**SKLOP 1: LOKALNA TELEVIZIJA**

Upravičenci razpisa so izdajatelji televizijskih vsebin s sedežem v občini Dravograd, ki so vpisani v razvid medijev pri Ministrstvu za kulturo Republike Slovenije ter delujejo že vsaj 1 (eno) leto.

Okvirna razpisna vrednost znaša do 21.500,00 eur.

**SKLOP 2: REGIONALNA TELEVIZIJA**

Upravičenci razpisa so izdajatelji televizijskih vsebin s sedežem v koroški statistični regiji, ki pokrivajo lokalno dogajanje v občini, in so vpisani v razvid medijev pri Ministrstvu za kulturo Republike Slovenije ter delujejo že vsaj 1 (eno) leto.

Okvirna razpisna vrednost znaša do 14.000,00 eur.

**SKLOP 3: LOKALNI IN REGIONALNI SPLETNI MEDIJI**

Upravičenci razpisa so koroški izdajatelji spletnih vsebin, ki pokrivajo lokalno dogajanje v občini in so vpisani v razvid medijev pri Ministrstvu za kulturo Republike Slovenije ter delujejo že vsaj 1 (eno) leto.

Okvirna razpisna vrednost znaša do 1.500,00 eur.

**SKLOP 4: REGIONALNI RADIJSKI MEDIJI**

Upravičenci razpisa so koroški izdajatelji radijskih vsebin, ki pokrivajo lokalno dogajanje v občini in so vpisani v razvid medijev pri Ministrstvu za kulturo Republike Slovenije ter delujejo že vsaj 1 (eno) leto. Pogoj za sofinanciranje je izvedba vsaj enega terenskega oddajanja v lokalnem okolju v letu 2025.

Okvirna razpisna vrednost znaša do 1.500,00 eur.

Upravičenci morajo izpolnjevati še naslednje pogoje:

* imajo poravnane vse pogodbene in finančne obveznosti do občine Dravograd in države,
* niso izdajatelji, ki so v postopku prenehanja, likvidacije, prisilne poravnave ali stečaju,
* imajo zagotovljene osnovne materialne, prostorske, kadrovske in organizacijske pogoje za uresničitev prijavljenega programa,
* s prijavljenim programom ne kandidirajo na nobenem drugem razpisu ali pozivu občine,
* prijavljeni programi oz. dejavnosti niso dvojno financirani iz kakršnih koli drugih javnih sredstev (državna sredstva, EU sredstva).

Upravičenci morajo izpolnjevati zgoraj navedene pogoje na dan objave javnega razpisa. Prijavitelj mora ponudbo izdelati v slovenskem jeziku.

Prijavitelj mora na razpis predložiti:

1. Izpolnjeno prijavo.
2. Izpolnjene razpisne obrazce. Obrazcev ni dovoljeno spreminjati, po potrebi se jih lahko razširi:

- Cilji prijavljenega programa.

- Predviden načrt dela za leto 2025

- Finančna konstrukcija prijavljenega programa za leto 2025.

- Nosilec programa za leto 2025.

- Sodelujoči v programu za leto 2025.

- Reference medija.

- Poročilo o delu za leto 2024.

- Finančno poročilo za leto 2024.

- Nosilec programa za leto 2024.

- Sodelujoči v programu za leto 2024.

- Izjava.

3. Reference medija (ni obvezna priloga).

4. Reference nosilca programa (ni obvezna priloga).

5. Finančno poročilo za leto 2024 (kopija originala, oddanega na AJPES).

Vse priloge in kopije dokumentov morajo biti ožigosane in podpisane s strani zakonitega zastopnika. Če prijavitelj ne posluje z žigom, mora to posebej navesti.

Razpisno dokumentacijo lahko prijavitelji v razpisnem roku dvignejo pri vložišču, na sedežu Občine Dravograd na naslovu Trg 4. julija 7, 2370 Dravograd s pripisom »Ne odpiraj – Javni razpis za sofinanciranje programskih vsebin lokalnih in regionalnih medijev za leto 2025« od prvega dne razpisnega roka ali si jo natisnejo z občinske spletne strani na povezavi: [Javni razpisi, natečaji... Občine Dravograd](https://www.dravograd.si/objave/58).

Prijavitelj lahko prijavi samo 1 (en) program oz. odda samo 1 (eno) prijavo.

1. **DOSTAVA PRIJAVE NA JAVNI RAZPIS**

Prijavitelji lahko prijavo oddajo **od vključno 24. februarja 2025 do vključno 31. marca 2025** na dva načina:

1. osebno, pri vložišču Občine Dravograd na naslovu Trg 4. julija 7, 2370 Dravograd, v času uradnih ur,
2. priporočeno po pošti na naslov Občina Dravograd, Trg 4. julija 7, 2370 Dravograd.

Prijava je pravilna, če je oddana pravočasno do vključno **31. marca 2025**, na v razpisni dokumentaciji navedenih obrazcih in s priloženimi dokazili oz. prilogami, ki jih zahtevajo obrazci v zaprti kuverti s pripisom »Ne odpiraj – Javni razpis za sofinanciranje programskih vsebin lokalnih in regionalnih medijev za leto 2025«.

Za prijavo, oddano priporočeno po pošti, se šteje, da je pravočasna, če je oddana na pošto zadnji dan razpisnega roka. Nepravilno opremljene kuverte bodo izločene.

Priporoča se uporaba predizpolnjene predloge kuverte, ki je del razpisne dokumentacije, in se jo prilepi na kuverto.

Prijave, ki prispejo prepozno, bodo s sklepom zavržene.

1. **PRAVNO OBVESTILO**

Z oddano prijavo na javni razpis prijavitelj dovoljuje objavo in obdelavo osebnih podatkov z namenom vodenja razpisa, objave prejemnikov sredstev na občinski spletni strani in za statistične namene v skladu z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

Oddaja prijave pomeni, da prijavitelj soglaša z vsemi pogoji in določili razpisa ter sprejema in v celoti soglaša z vzorcem pogodbe, ki je sestavni del razpisne dokumentacije, zato parafiranega vzorca pogodbe ni treba priložiti k prijavi.

1. **PRAVNO VARSTVO PRIJAVITELJEV**

Postopek tega razpisa se vodi v skladu z ZUJIK in Zmed ter nacionalnimi podzakonski akti na področju kulture in medijev.

Na dan odpiranja prijav bo komisija za odpiranje prijav prijave, ki bodo prispele pravočasno in bodo ustrezno označene, odprla in pregledala njihovo vsebino. Prijavitelji, ki bodo oddali formalno nepopolne prijave, bodo pozvani k dopolnitvi. Prijave, ki v pozivnem roku ne bodo dopolnjene, ali bo njihova dopolnitev neustrezna, bodo s sklepom zavržene.

Formalno popolne prijave bo strokovna komisija za vrednotenje prijav (v nadaljevanju: strokovna komisija) ovrednotila v skladu z merili za sofinanciranje in pri tem upoštevala pogoje, ki jih po merilih morajo upravičenci izpolnjevati.

Na podlagi predloga upravičencev do finančnih sredstev, ki ga bo izdelala strokovna komisija in glede na razpoložljiva proračunska sredstva, bo pooblaščena oseba izdala upravičencem odločbo o sofinanciranju programa.

Zoper odločbo o izboru upravičenca in višini dodeljenih sredstev lahko upravičenec vloži pritožbo, o kateri odloča župan. Odločitev župana je dokončna. Predmet pritožbe ne morejo biti kriteriji in merila javnega razpisa.

Dokončna odločba je podlaga za sklenitev pogodbe o sofinanciranju dejavnosti.

1. PRIJAVNI OBRAZCI
2. POGODBA
3. MERILA

Merila so osnovana na podlagi smiselne uporabe Uredbe o izvedbi rednega letnega javnega razpisa za sofinanciranje ustvarjanja programskih vsebin medijev (Uradni list RS, št. 78/06, 4/11 in 8/12) in so navedena v besedilu javnega razpisa.